વિયેતનામ યુદ્ધ બાદ ચીફ ઓફ સ્ટાફ ઓફ ધી આર્મી જનરલ ક્રેઇટન અબ્રામ્સે ટોટલ ફોર્સ પોલિસી અપનાવી હતી જેમાં આર્મીના ત્રણ ભાગ – રેગ્યુલર આર્મી, આર્મી નેશનલ ગાર્ડ અને આર્મી રિઝર્વ્સને એક જ દળ તરીકે ધ્યાનમાં લેવાનો સમાવેશ થાય છે.[૧૨] અમેરિકાની પ્રજાના ટેકા વગર કોઇ યુ.એસ. પ્રમુખ યુનાઇટેડ સ્ટેટ્સ (અને વધુ ચોક્કસપણે યુ.એસ. આર્મી)ને યુદ્ધમાં ઢસડી ન જઇ શકે તેવી માન્યતા સાથે જનરલ અબ્રામ્સે આર્મીના ત્રણ હિસ્સાને એવી રીતે ગુંથ્યા કે આર્મી નેશનલ ગાર્ડ અને આર્મી રિઝર્વની સામેલગીરી વગર લાંબા ગાળાની કામગીરી અશક્ય બની હતી.[૧૩]